**9-та учебна седмица Домашна работа – 10 клас**

**Български език**

*Прочетете и запомнете!*

**Употреба на главни букви (II-ва част)**

–  С главна буква се пишe първата дума в изречението.

–   Главна буква се пише, когато изречението продължава на нов ред след обръщение: *Уважаеми дами,*

*Имаме удоволсвтието .....*

–   С главна буква се пишат заглавия и подзаглавия на книги.

–  С главна буква се пишат учтивите форми: *Госпожо, Вашата поръчка е изпълнена.*

– С главна буква се пишат нарицателни имена на високи титлии, висши позиции, длъжности: *Ваше Величество, г-н Министър, до Ректора, до Директора*

– С главна буква се пишат съществителни, прилагателни и местоимения, които се отнасят до Бог: *Отче наш, Който си на небесата, да биде Твоята воля. Бог, Господ.*

**Моля, отговорете на следните въпроси:**

1. Думата изток в изречението: „Сградата гледа на изток.“ е изписана правилно.

А. Грешно

Б. Вярно

1. В изречението: „Нашата Планета е Земя.“ НЯМА допуснати грешки при употребата на главни и малки букви.

А. Вярно

Б. Грешно

3. 3а кой ред НЕ е нарушено правилото за употреба на главни и малки букви?

А. северна Европа

Б. Малко Търново

В. Добра Поляна

Г. Ришки Проход

4. На кой ред словосъчетанието е изписано ГРЕШНО?

А. Черно море

Б. Сапарева Баня

В. Западна България

Г. Ново Паничарево

1. В изречението „Той се помоли на светия Дух да му помогне.“ НЯМА грешка при употребата на малки и големи букви.

А. Грешно

Б. Вярно

### На кой ред е нарушено правилотo за употреба на главни и малки букви?

А. Романтизъм

Б. Български червен кръст

В. Съединени Американски щати

### На кои редове има НЕПРАВИЛНА употреба на главни и малки букви?

Този въпрос съдържа 2 верни отговора

А. Действащата в момента Конституция на Република България е от 1991 година.

Б. Със семейството ми често гледаме филма „Вчера“.

В. Свещената книга на исляма се нарича коран.

Г. Обичам да слушам предаванията по Българското Национално Радио

### С малка буква започват имената на:

А. архитектурни стилове

Б. астрономически обекти

В. християнски празници

Г. исторически епохи

1. Кое название е правилно изписано:

А. редно Общообразователно Училище „Проф. Марин Дринов“

Б. Средно общообразователно училище „Проф. Марин Дринов“

В. средно Общообразователно училище „проф. марин дринов“

Г. средно общообразователно училище „Проф. Марин Дринов“

1. На кои редове е нарушено правилото за употребата на главни и малки букви?

Този въпрос съдържа 2 верни отговора

А. България става член на Европейския съюз през 2007 година.

Б. Гръцката цивилизация повлиява на Древен Рим.

В. Гледах много интересен филм за южна Франция.

Г. В конспекта има въпрос и за Готика.

1. Колко главни букви са изпуснати в изречението: „Река панагюрска луда яна пресича панагюрската котловина.“

А. 4

Б. 3

В. 2

Г. 1